Lemmikraamatuid jagab Madis ka Loorega. Ta on väga kannatlik ja pai vend. Kannatlik ja jaksab õe iga väikest sammu imetleda. "Oi, Loore! Küll sa näpistad kõvasti! Sa oled nii tugev!" Kiida ullikest ja kisub lõhki, eks. Nii näpistabki Loore nii kõvasti, et vend lahinal nutab ja nutab ise solidaarsusest/ehmatusest/kurvastusest kaasa. Siis lepivad ära. Hiljem Madis enam  näpistada ei lase: "Emme, ta rebib mu silmaluugid puruks. Ma parem rohkem ei luba."